text: Rakul E. Kjølbro og Gudný Johannesen úr Klaksvík eru í løtuni á lærusveinaskúla í Ísrael. Har hava tær verið í seks vikur. Tær uppliva nógv og trívast væl. Her er heilsan frá teimum.
text: #000001
text: Vit sita nú í tilhaldsstovuni í “Det Danske hus” í Poryia, sum er ein forholdsvís lítil bygd norðarlaga í Ísrael, við útsýni yvir Genesaretvatni. Í góðveðri síggja vit yvir á Hermonfjallið, ið liggur norðanfyri vatnið, og suðureftir síggja vit niður í Jordandalin, har Jordanáin eisini rennur gjøgnum, og oman í Deyða Havið.
text: #000002
text: Tað var her um leiðir, at Jesus fyri 2000 árum síðani reikaði runt stóran part av sínum almenna virki. Og tað er her vit sleppa at ganga á bíbliuskúla í tríggjar mánaðir. Umframt at vit fáa undirvísing í bíbilsku rithøvundarnir høvdu rundanum seg. Betri umstøður fært tú ikki, um tú skalt læra Bíbliuna at kenna. Og hetta er eisini orsøkin til, at eg valdi hendan bíbliuskúlan framum aðrar.
text: #000003
text: Skeiðið verður kallað Discipelskolen og er undir danska felagsskapinum “Ordet og Israel”. Vit eru 19 næmingar, harav eru vit tveir føroyingar, Gudný Johannesen og eg (Rakul Ellebye Kjølbro). Her er ein volontørur og eitt leiðarapar, og so fáa vit vitjan av einum nýggjum undirvísara úr Danmark, hvørja viku.
text: #000004
text: Vit fáa undirvísing fýra dagar um vikuna, frá kl: 8:15 til kl 12 ella 14. Tað er eitt nýtt evni hvørja viku, og tað kann vera alt frá Ezekiels bók til Jesu lív og lærusveinaskap til gerandis psykologi og parforhold.
text: #000005
text: Eftir miðmála er tað ymiskt frá degi til dags, hvat er á skránni. Til dømis brúka vit hvønn sunnudag seinnapart uppá diakonalarbeiði í lokalsamfelagnum. Onkrar dagar møtast vit eisini í smærri bólkum til bíbliuprát ella bøn og aðrar dagar hava vit frí.
text: #000006
text: Fríggjadagurin er tann besti dagurin í vikuni, tí hvønn fríggjadag fara vit útferðir og fáa “on-location” undirvísing. Vit hava til dømis verið í Nazaret, Kapernaum, á Karmelfjallinum og siglt á Genesaretvatninum. Og vit hava enn nógv spennandi støð eftir, sum vit fara at vitja teir komandi fríggjadagarnar. Eftir ein fríggjadagstúr koma vit heim aftur til “Det Danske Hus” har vit fáa eina lekkra sabbatsmáltíð, og fyri at seta prikkin yvir i’ið, enda vit fríggjadagin við eini góðari lovsangsløtu saman.
text: #000007
text: Útferð í Jerúsalem. Klettamoskan í baksýni.
text: #000008
text: Á útferð í Haifa møttu tær føroysku Karen Elkjær Abrahamsen, ið er volontørur hjá Ísraelsmissiónini og arbeiðir á einum ellisheimi í býnum.
text: #000009
text: Síðsta vika var ein serliga hendingarík og spennandi vika. Vit vóru í Jerusalem, og hvør dagur var fult pakkaður við útferðum til øll tey áhugaverdu støðini, har ið Jesus, Dávid, Hizkia, Zakarja og mangir aðrir áhugaverdir persónar hava virkað og livað.Lesið meira um, hvat tær hava fingið burturúr bíbliuskúlanum her.
text: #000010